**דיאנה מולדואר** (באנגלית: **Diana Muldaur**; נולדה ב-19 באוגוסט 1938) היא שחקנית קולנוע וטלוויזיה אמריקאית, מועמדת לפרס אמי.

קריירה
------

מולדאר נולדה בניו יורק, ניו יורק, אך גדלה במרתה'ס ויניארד, מסצ'וסטס. היא החלה ללמוד משחק בתיכון, המשיכה וסיימה את בלימודיה במכללת סוויט ברייר, שבוירג'יניה, בשנת 1960.‏ היא למדה משחק אצל סטלה אדלר והחלה לבנות לעצמה שם על במת התיאטרון של ניו יורק. בשלב מסוים היא הייתה חברה במועצת המנהלים של איגוד שחקני המסך, והייתה האישה הראשונה שכיהנה כנשיאת האקדמיה לאמנויות ולמדעי הטלוויזיה (1983-1985).‏

תפקידיה בטלוויזיה כוללים את עו"ד רוזלינד שייס ב-"פרקליטי אל איי" וד"ר קת'רין פולאסקי בעונה השנייה של "מסע בין כוכבים: הדור הבא". היא הופיעה גם בסדרה "מסע בין כוכבים: הסדרה המקורית", כקצינת המדע ד"ר אן מאלהול (בפרק ""*Return to Tomorrow*"), וכד"ר מירנדה ג'ונס (בפרק "*Is There in Truth No Beauty?*"). היא העניקה את קולה לדמות של ד"ר לזלי תומפקינס ב-"באטמן - הסדרה המצוירת". בקולנוע, היא כיכבה במספר סרטים ובהם: "*The Other*", "*One More Train to Rob*", "*McQ*" ו-"*The Lawyer*".

מולדואר עבדה בשיתוף עם ריצ'רד דייסרט (שלימים יהיה שותפה בסדרה "פרקליטי אל איי") בתיאטרון "*Circle in the Square*" שבניו יורק באמצע שנות ה-60. בשנת 1967 היא כיכבה בתפקיד באורח בפרק "*Fandango*" של סדרת המערבון "Gunsmoke", יחד עם ארנס ג'יימס. קטע של הדיאלוג נדגם מהפרק, והוכנס אל אלבום להקת פינק פלויד "*The Wall*".‏ מולדואר הופיעה בפרק "*Time and Memories*" של הסדרה "*הוואי חמש-אפס*", כאהובתו לשעבר של סטיב מק'גארט (ג'ק לורד).

בשנת 1979 היא כיכבה בסרט טלוויזיה של רשת NBC המבוסס על המחזה "*The Miracle Worker*" (עושה הנפלאות), שבו היא גילמה את דמותה של קייטי קלר, אימה של הלן קלר. עוד השתתפו בסרט זה: מליסה גילברט, צ'ארלס זיברט ופטי דיוק.

למולדואר היה תפקיד חוזר בסדרת הטלוויזיה "*McCloud*", והיא גילמה את דמותה של ג'וי אדמסון בדרמה הטלוויזיונית הקצרה "*Born Free*" אודות אלזה הלביאה. בשנת 1968 היא הופיעה כחייזר ידידותי בפרק "*The Life Seekers*" של הסדרה "*The Invaders*". בעונה השנייה של סדרת הטלוויזיה "*Kung Fu*" בשנת 1973, ביחד עם דייוויד קאראדין, היא השתתפה בפרק "*The Elixir*", בו שיחקה אשת בידור נודדת שמשתוקקת לחופש מגברים - נושא אקטואלי באותה העת - וכן כיכבה בפרק הפיילוט של "*Charlie's Angels*". היא הופיעה ב-"*The Tony Randall Show*" וב-"*The Incredible Hulk*" כהלן באנר, אחותו של דייוויד באנר, בפרק "*Homecoming*" של העונה השלישית. היא שחקה נזירה בעונה החמישית של "*Sanctuary*". היא שיחקה את דמותה של ד"ר אליס פולי בסדרת הטלוויזיה "שנה בחייך" עם שרה ג'סיקה פרקר ושיבחה את התוכנית כדוגמה לאופן שבו הטלוויזיה הפכה להיות יותר מציאותית לגבי נשים. היא גם הופיעה בהופעת אורח בסדרת הטלוויזיה "*The Rockford Files*". בשנת 1975, במהלך פרק 21 של העונה הראשונה של הסדרה, מולדואר שיחקה "Mrs. Banister", אישה שיש לה רומן עם שותפו לתא לשעבר של הדמות הראשית של הסדרה. בשנת 1991, היא שיחקה ככוכבת-אורחת את לורן ג'ופריס, הלקוחה העיקרית של פרי מייסון וחברתו לחיים של דלה ריס בסרט טלוויזיה של NBC בשם "*Perry Mason and the Case of the Fatal Fashion*". ואלרי הרפר, סקוט באיו ואליי ווקר גם כן הופיעו בסרט זה.

### מסע בין כוכבים: הדור הבא

מולדואר ידועה כשחקנית המגלמת "דמויות מכובדות, מתוחכמות". לפיכך, לעונה השנייה של "מסע בין כוכבים: הדור הבא", המפיקים בחרו בה כדי להחליף את גייטס מק'פאדן, שגילמה את דמותה של קצינת הרפואה הראשית ד"ר קראשר בעונה הראשונה; בניגוד לד"ר קראשר, לד"ר פולאסקי אין עניין רומנטי בקפטן ז'אן-לוק פיקארד (פטריק סטיוארט). "היינו זקוקים למישהי קצת יותר מחוספסת", ריק ברמן הסביר את הבחירה. "קייט היא אישה חזקה, בטוחה עם חספוס פריך שיכול להחזיק מעמד מול קפטן פיקארד. מערכת היחסים שלהם היא לא כל כך שונה מזו שהייתה בין קירק לבין ספוק ... למרות שלא הייתה לנו כל כוונה לנסות ולשכפל את הצוות המקורי".

לאחר ליהוקה, אמרה מולדואר:

> 
> אני לא שמרתי על קשר עם ג'ין במשך השנים. אני עשיתי רק בפיילוט שלו, *Planet Earth*, בשנת 1974. אז שיחת הטלפון ממנו - זה היה לגמרי כרעם ביום בהיר. אני אוהבת את העובדה שחזרתי למסע בין כוכבים. זה אתגר, אבל אתגר בריא. אני מוצאת כל כך הרבה טלוויזיה מדכאת, אפילו קומדיות. הסיכויים של תוכנית להיות מצחיקה או בעלת משמעות הם קלושים מאוד. אבל התכנית הזאת היא מאוד מרגשת. יש בה מבט כזה של התרוממות האנושות במאה ה-24. הם רוצים את הרופא הזקן והערמומי, אז בעצם אני הגרסה הנשית של ד"ר מקוי.
> 
> 
> 
> 

למולדואר היה ניסיון בעבודה לצד דפורסט קלי, ששחק את ד"ר מקוי, כאשר היה כוכב אורחת ב-"מסע בין כוכבים: הסדרה המקורית", בה גילמה את דמותה של ד"ר אן מאלהול בפרק "*Return to Tomorrow*".

על נכונותה של ד"ר פולסקי לעמוד מול הקפטן, אמרה מולדואר:

> 
> היתה לנו מערכת יחסים סוערת למדי, בשל שתי אישיויות חזקות למדי. אבל בסופו של דבר אנחנו מתפעלים זה מזה. אני גם מקשה על חייו של ברנט ספיינר (כאנדרואיד, לוטננט-קומנדר דאטה), מתייחסת אליו כאל מכונה, כי ככה אני רואה אותו, מכונה שאני לא יכולה לטפל בה ואני לא מתעסקת איתה. אבל אני גם מתחילה לראות את האנדרואיד הנפלא שהוא.
> 
> 
> 
> 

חלק ממבקרי הטלוויזיה שיבחו את הופעתה של מולדואר, עם אחד שציין כי "החום המריר, הענייני שמשחק נפלא לצד חלק מהדמויות הקבועות האחרות הקרות". התוספת של מולדואר, יחד עם וופי גולדברג, שירתה גם כתיקון להיעדר נשים מצוות השחקנים הראשי הקבוע, שכן עם עזיבתן של גייטס מק'פאדן ודניס קרוסבי - נותרה רק מרינה סירטיס, מה שמזכיר את חוסר האיזון בין גברים לבין נשים ב-"מסע בין כוכבים: הסדרה המקורית".

בסופו של דבר, עם זאת, העבודה על התוכנית בסינדיקציה הייתה עבור מולדואר חוויה "אומללה", ואמרה, "הדמיון והשמחה לא היו שם". "כולם היו מחוץ לעצמם. אני לא חושבת שהם היו שמחים שיש להם אותי שם". "זה לא היה מה שקיוויתי שיהיה. חשבתי שזה יהיה נפלא ויצירתי, וגיליתי שזה לא היה אף אחד מהדברים האלה. אבל זה כן נתן לי טרקיז. אני אוהבת טרקיז. הם יקרים לי מאוד".

הדמות "הפריכה" התגלתה כמאוד לא פופולרית בקרב מעריצי הסדרה, בין השאר משום שהיחס שלה כלפי האנדרואיד החביב דאטה נתפס כמרושע. מולדואר עזבה את הסדרה לאחר עונה אחת בלבד. נציגי התוכנית הכחישו שהיא פוטרה, ואמרו: "מבחינה טכנית, היא פשוט לא חוזרת", ואילו מקורות אחרים אמרו שסעיף האופציה בחוזה שלה לא חודש. ג'ין רודנברי תיאר את מולדואר כ-"שחקנית מוכשרת ביותר", ואמר כי החלטה "לתת לה ללכת התקבלה אך ורק משום שהכימיה, לה ייחלו, בינה לבין יתר השחקנים, לא התפתחה". ריק ברמן הוסיף: "הרעיון להחזיר את גייטס היה רעיון טוב עבורנו. התחושה הייתה שאולי אנחנו עשינו טעות, והדרך הטובה ביותר לתקן אותה הייתה להחזיר אותה". "הדלת המסתובבת" וההזדמנויות המועטות עבור נשות צוות ספינת החלל הובילה מבקרים לשער כי לסדרה, שבעיקרה היא עדיין רובה גברית, יש בעיה בהכללת נשים בתפקידים עיקריים.

לאחר שעזבה את התוכנית, אמרה מולדואר במאמר לעיתון *The Palm Beach Post*: "הרבה אנשים שואלים אותי למה השתתפתי במסע בין כוכבים במשך שנה אחת בלבד, ואמרתי 'כי זה נשמע נפלא, יצירתי ומהנה ותיאטרון ילדים'. זה לא היה כל הדברים האלה ... זאת הייתה טעות שלי".

### פרקליטי אל איי

לאחר מכן, מולדואר המשיכה לתפקיד שבגינו זכתה לשתי מועמדויות לפרס אמי - כעורכת הדין הנדחפת ותאבת-הכוח רוזלינד שייס, בסדרה "פרקליטי אל איי" (עונות 4-5; שנים 1989-1991). על יצירתה של רוז, מולדואר אמרה:

> 
> אנחנו לא חשבנו עליה כמכשפה רעה באותו הזמן. אני לא חושב שהם ידעו, ואני לא חושבת שאני ידעתי, למה היא הולכת להתפתח. ברור, הם רצו בה לעורר מהומות במשרד. אני לא חושב שהם ממש הבינו איך היא הולכת לעורר מהומות באמריקה ... החלק הקשה ביותר הוא שיש צורך להתכונן כדי לשחק אותה כי חלק מהדברים שהיא עושה הם כל כך מחרידים. אני רק אומרת, 'אוי, לא, הם לא יכולים שהיא תעשה את זה.' אם זה היה גבר שעושה את אותו הדבר, אף אחד לא היה ממצמץ. למעשה, זה אפילו לא יהיה טוב באותה המידה. זה קורה בכל יום. זה שאישה עושה [...] דברים שגברים עשו מאז ומעולם.
> 
> 
> 
> 

באחד הפרקים, אן קלסי (דמות המגולמת על ידי השחקנית ג'יל אייקנברי) אומרת לשייס: "אם היית גבר, היית זוכה למחיאות כפיים על ההישגים שלך". מולדואר התעקשה שהדמות שלה "הייתה פשוט חזקה מדי עבור הרבה גברים".

מולדואר תיארה את שחקני "פרקליטי אל איי" כ"משפחה קרובה", ואמרה שהיא "נרגשת" לשחק דמות של נבל כמו שייס, לאחר שהיא גילמה את "הפילגש של כולם במשך 20 שנים", והביעה התפעלות לאופן בו הקהל קיבל את דמותה של שייס:

> 
> לא אישה לטעמי בכלל. לעתים קרובות אני קוראת את התסריט ואני פשוט מזועזעת. אני לא יכולה להאמין שהם היו גורמים לי את הדברים האלה. אני מוצאת שיש מעט מאוד לאהוב אותה. אבל אני המומה מהתגובה של אנשים. הם אומרים, 'כן! רוזלינד!' הרבה נשים ניגשות אליי ואומרות" 'הלוואי שהייתי יכולה לומר משהו כמו זה, כאשר כך-וכך אמר לי כך-וכך'. אני חושבת, 'איזה דבר נורא זה לרצות לעשות את זה', אבל הן מתכוונות לזה. אני לא חושבת שמישהו באמת היה שם לב לכך אם זה היה גבר. הם היו אומרים: 'הוא כמו הקוץ בישבן', או משהו, אבל הם לא היו מפקפקים במילה שלו לשנייה. אני עושה עכשיו דברים שמזעזעים אותי, אבל אם לילנד היה עושה את אותם דברים, אף אחד לא היה מגיב כפי שהם מגיבים עכשיו.
> 
> 
> 
> 

הסצנה שבה רוז ולילנד מתגלים במיטה ביחד הייתה מדורגת במקום ה-38 ברשימת 100 הרגעים הגדולים ביותר בטלוויזיה של המגזין EGG. לא פחות מרהיבה היה היציאה הקטלנית של רוז מהתוכנית, בנופלה אל תוך פיר מעלית ריק. מולדואר התבדחה: "הייתי המומה כמו כל אחד אחר. חשבתי שאולי אני ביקשתי יותר מדי כסף!".

אחרי פרקליטי אל איי, מולדואר פרשה מעסקי השעשועים. בשלב מסוים היא שקלה לעבור מתיחת פנים, וציינה בשנת 2000, בהיותה בגיל 61, "אתה לא רואה הרבה אנשים בגיל שלי בטלוויזיה", אבל בסוף החליט שלא לעשות זאת, באומרה: "מישהו צריך להיראות בגיל המתאים". כמו כן, היא הצהירה על השאיפה שלה "לשחק את כל התפקידים של הנשים הגדולות ... אני אשמח לשחק את ליידי מקבת'".

ג'יל אייקנברי, ששיחקה את אן קלסי בפרקליטי אל איי, אמרה בריאיון לערוץ E! שכל צוות שחקני פרקליטי אל איי אהבו את הדינמיקה בין מולדואר לבין ריצ'רד דייסרט (שגילם את דמותו של השותף הבכיר לילנד מקנזי), ושכולם היו מאוד עצובים לראות את מולדואר עוזבת את התוכנית.

### רצח במשיכת קולמוס

דיאנה מולדואר הייתה כוכבת אורחת בסדרת הטלוויזיה "רצח במשיכת קולמוס" (עונה 1, פרק 18,, תאריך שידור: 10 במרץ 1985).‏

גידול כלבים
-----------

דיאנה מולדואר מגדלת ומרביעה כלבי איירדייל טרייר.

חיים אישיים
-----------

בשנת 1960 מולדואר סיימה לימודיה בסוויט בריאר קולג', בית ספר פרטי קטן לנשים במרכז וירג'יניה. מולדואר היא אחותו הגדולה של הזמר והמלחין ג'ף מולדואר; היא דודתן של הזמרות והמלחינות ג'ני מולדואר וקלייר מולדואר-מנצ'ון. בשנים 1970–1991 היא גרה בלוס אנג'לס.

מולדואר הייתה נשואה לשחקן ג'יימס ויקרי, עד ליום מותו מסרטן בשנת 1979.‏ מאוחר יותר, היא התחתנה עם הסופר והמפיק רוברט דוזייר, שנפטר מסרטן בשנת 2012.‏ אין לה ילדים.

קישורים חיצוניים
----------------

ויקישיתוף מדיה וקבצים בנושא **דיאנה מולדואר** בוויקישיתוף

* דיאנה מולדואר, במסד הנתונים הקולנועיים IMDb (באנגלית)
* דיאנה מולדואר, באתר AllMovie (באנגלית)
* דיאנה מולדואר, במסד הנתונים הקולנועיים KinoPoisk (ברוסית)

הערות שוליים
------------

1. 1 2 3 4 5  Westbrook, Bruce. "'Trek' launches new season. Veteran actress to have Dr. McCoylike role aboard Enterprise", *Houston Chronicle*, 25 November 1988, p. 1.
2. 1 2 3 4  Lundin, Diana E. "Muldaur Lays Down the (L.A.) Law", *Los Angeles Daily News*, 18 October 1990, p. L25.
3. 1 2 3 4 5 6 7 8 9  Miller, Samantha; and Natasha Stoynoff. "Legend of the Fall", *People Magazine* Vol. 53, No. 5, 7 February 2000, p. 93.
4. 1 2  Hanauer, Joan. "TV's 'Year' advances feminism for actress", *Chicago Sun-Times*, 12 April 1988, p. 44.
5. ↑  Arness: "Well, there's only about an hour of daylight left, we better get started."  
 Muldaur: "Isn't it unsafe to travel at night?"  
 Arness: "Well, it'll be a lot less safe to stay here, your father's gonna pick up our trail before long."   
 Muldaur: "Can Lorca ride?"  
 Arness: "He'll have to ride...."
6. ↑
7. 1 2 3  Parks, Louis B. "Goldberg beams on starship for 'Star Trek'", *Houston Chronicle*, 1 October 1988, p. 1.
8. ↑  Perry, Tony. "Broadcasters make personnel changes", *Patriot News*, 9 October 1988, p. H11.
9. ↑  Roush, Matt. "Fine-tuned crew can relax an 'Trek' continues", *USA Today*, 22 November 1988, p. 3D.
10. ↑  Roush, Matt. "New Season; 2nd season explores new stars" *USA Today*, 22 November 1988, p. 3D.
11. 1 2 3  Green, Tom. "Muldaur shows an edge as steely lawyer", *USA Today*, 15 March 1990, p. 3D.
12. ↑  Durden, Douglas; and Rob Owen. "To Boldly Go on and on. .. for 30 Years", *The Richmond Times-Dispatch*, 5 October 1996, p. F-4.
13. ↑  Steffan, Janine Dallas. "Beaming On Late? A 'Trek' Primer", *The Salt Lake Tribune*, 30 November 1996, p. C5.
14. 1 2  "Suicide song prompts another lawsuit", *The Dallas Morning News*, 12 June 1989, p. 5C.
15. ↑  "'Star Trek' jettisons Diana Muldaur", *Austin American-Statesman*, 18 June 1989, p. 19.
16. ↑  "'Star Trek' co-star steamed over attacks on Shatner Series", *St. Petersburg Times*, 19 June 1989, p. 3D.
17. ↑  Westbrook, Bruce. "Going where no `Trek' has gone before. Cliffhanger ends series' third season", *Houston Chronicle*, 23 June 1990, p. 1.
18. 1 2  Sokolsky, Bob. "The revolving door TV actors work in a mercurial medium, which is why it can be difficult to keep track of who's coming and going", *The Press-Enterprise*, 6 September 1998, p. F18.
19. ↑  Westbrook, Bruce. "Star Trek. Television's Enterprise lacks boldness as its third season begins", *Houston Chronicle*, 30 September 1989, p. 1.
20. ↑  Owen, Rob. "Boldly going, gone: Last episode of 'Trek'", *The Richmond Times-Dispatch*, 21 May 1994.
21. ↑  Grahnke, Lon. "Feminist heroes show new power", *Chicago Sun-Times*, 14 August 1996, p. 49.
22. 1 2 3   דיאנה מולדואר, במסד הנתונים הקולנועיים IMDb (באנגלית)
23. ↑  "Writer Robert Dozier dies at 81", *Variety*, 16 בינואר 2012, נבדק ב-28 בינואר 2012 `{{citation}}`:  (עזרה)

| מסע בין כוכבים: הדור הבא |
| --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |
| סרטי הקולנוע | דורות • המפגש • המרד • נמסיס |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |
| ראו גם | זיכיון מסע בין כוכבים • מסע בין כוכבים: פיקארד • אימזדי |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5593082
* BnF: cb14209480t (data)
* GND: 1082764949
* ISNI: 0000 0001 1498 4491
* LCCN: no2003027079
* NLK: KAC2020P8660
* SUDOC: 13961298X
* VIAF: 128096049
* WorldCat: lccn-no2003027079

 |